1. Разгледзеўшы справу аб адміністрацыйным правапарушэнні, суд, орган, які вядзе адміністрацыйны працэс, упаўнаважаныя разглядаць справы аб адміністрацыйных правапарушэннях, выносяць пастанову . 2. Пастанова па справе аб адміністрацыйным правапарушэнні складаецца з уводнай, апісальнай, матывіровачнай і рэзалютыўнай частак . 3. Ва ўводнай частцы пастановы ўказваюцца дата і месца вынясення пастановы; найменне суда, органа, які вядзе адміністрацыйны працэс; прозвішча, імя і імя па бацьку суддзі, службовай асобы органа, які вядзе адміністрацыйны працэс; склад калегіяльнага органа, які вынес пастанову; звесткі аб асобе, у дачыненні да якой вядзецца адміністрацыйны працэс. 4. Апісальная частка пастановы павінна ўтрымліваць апісанне адміністрацыйнага правапарушэння, прызнанага даказаным, з указаннем часу, месца, спосабу і іншых абставін яго здзяйснення. У апісальнай частцы пастановы аб спыненні справы аб адміністрацыйным правапарушэнні выкладаюцца сутнасць адміністрацыйнага правапарушэння, у якім абвінавачваецца асоба, у адпаведнасці з пратаколам аб адміністрацыйным правапарушэнні, а таксама абставіны, высветленыя пры разглядзе справы аб адміністрацыйным правапарушэнні, якія паслужылі падставай для спынення справы аб адміністрацыйным правапарушэнні. 5. Матывіровачная частка пастановы павінна ўтрымліваць ацэнку доказаў вінаватасці або невінаватасці асобы, у дачыненні да якой вядзецца адміністрацыйны працэс, абгрунтаванне віду адміністрацыйнага спагнання, які накладаецца , або спынення справы аб адміністрацыйным правапарушэнні. 6. Рэзалютыўная частка пастановы павінна ўтрымліваць прынятае па справе аб адміністрацыйным правапарушэнні рашэнне, у тым ліку ўказанне на адпаведную частку артыкула, артыкул Асаблівай часткі Кодэкса Рэспублікі Беларусь аб адміністрацыйных правапарушэннях , які прадугледжвае адказнасць за дадзенае адміністрацыйнае правапарушэнне; від, памер (тэрмін) адміністрацыйнага спагнання (асноўнага і дадатковага), якое накладаецца; падставы спынення справы аб адміністрацыйным правапарушэнні; тэрмін і парадак абскарджання пастановы. 7. У пастанове па справе аб адміністрацыйным правапарушэнні, за якое ў якасці адміністрацыйнага спагнання прадугледжана дэпартацыя, пры прыняцці рашэння аб дэпартацыі павінна быць вырашана пытанне аб тэрміне забароны ўезду ў Рэспубліку Беларусь. 8. У пастанове па справе аб адміністрацыйным правапарушэнні павінна быць вырашана пытанне аб рэчавых доказах і аб іншай маёмасці і дакументах, адабраных пры ажыццяўленні адміністрацыйнага працэсу, у тым ліку: 1) аб знішчэнні прадметаў, якія не ўяўляюць каштоўнасці і якія не могуць быць выкарыстанымі, або аб выдачы гэтых прадметаў у выпадку іх выдачы па хадайніцтве зацікаўленых асоб або арганізацый; 2) аб пакіданні пры справе на ўвесь тэрмін яе захоўвання або перадачы зацікаўленым асобам ці арганізацыям дакументаў, якія з'яўляюцца рэчавымі доказамі.

- 9. Пастанова калегіяльнага органа прымаецца простай большасцю галасоў членаў калегіяльнага органа, якія прысутнічалі на пасяджэнні.
- 10. Пастанова па справе аб адміністрацыйным правапарушэнні падпісваецца суддзёй, службовай асобай органа, які вядзе адміністрацыйны працэс, якія разгледзелі справу, а пастанову калегіяльнага органа - старшынствуючым і сакратаром калегіяльнага органа.